ธอส.ทุ่มปล่อยกู้1.65หมื่นล.
ธอส.ควัก 1.65 หมื่นล้าน ออก 4 โครงการปล่อยสินเชื่อครอบคลุมทุกกลุ่มลูกค้า
27 ก.พ. 2562

ธอส.ควัก 1.65 หมื่นล้าน ออก 4 โครงการปล่อยสินเชื่อครอบคลุมทุกกลุ่มลูกค้า
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส.จัดทำผลิตภัณฑ์สินเชื่อเพื่อที่อยู่อาศัยครอบคลุมทุกวัตถุประสงค์การกู้ และสอดคล้องกับความต้องการของลูกค้าภายใต้กรอบวงเงินกว่า 1.65 หมื่นล้านบาท
ทั้งนี้ ประกอบด้วย 1.สินเชื่อ New Home Hi-speed กรอบวงเงิน 1 หมื่นล้านบาท อัตราดอกเบี้ยเริ่มต้นเอ็มอาร์อาร์ -3.96% เท่ากับ 2.79% ยกเว้นค่าธรรมเนียมการยื่นกู้ 0.1% ของวงเงินทำนิติกรรม ผ่อนนานสูงสุด 40 ปี ยื่นคำขอกู้และทำนิติกรรมภายในวันที่ 29 มี.ค.นี้
2.สินเชื่อบ้านโครงการจัดสรร ไตรมาสแรกปี 2562 กรอบวงเงิน 5,000 ล้านบาท อัตราดอกเบี้ยเริ่มต้นเอ็มอาร์อาร์ -4.25% ผ่อนนานสูงสุด 40 ปี ยื่นคำขอกู้และทำนิติกรรมภายในวันที่ 30 เม.ย.นี้ 3.โครงการสินเชื่อบ้านเพิ่มสุข ไตรมาสแรก ปี 2562 กรอบวงเงิน 1,000 ล้านบาท อัตราดอกเบี้ยเริ่มต้นที่เอ็มอาร์อาร์ -2.85% ผ่อนนานสูงสุด 40 ปี ยื่นคำขอกู้และทำนิติกรรมภายในวันที่ 30 เม.ย.นี้
4.โครงการสร้างบ้านสร้างอาชีพ สำหรับลูกค้าของธนาคารพัฒนาวิสาหกิจขนาดกลางและขนาดย่อมแห่งประเทศ ไทย (ธพว.) หรือบรรษัทประกันสินเชื่ออุตสาหกรรมขนาดย่อม (บสย.) แบ่งเป็น 4.1 สินเชื่อเพื่อที่อยู่อาศัย กรอบวงเงิน 250 ล้านบาท อัตราดอกเบี้ยเริ่มต้น เอ็มอาร์อาร์ -3.60% ผ่อนนานสูงสุด 15 ปี ยื่นคำขอกู้ภายในวันที่ 30 ธ.ค.นี้ และทำนิติกรรมภายในวันที่ 31 มี.ค. 2563